b'\n_START_ARTICLE_\nKnoppurtstilkvikler\n_START_SECTION_\nUtseende\n_START_PARAGRAPH_\nEn middelsstor (vingespenn 13-15 millimeter), tettbygd vikler med forholdsvis smale vinger. Hodet og thorax er kledt med brungr\xc3\xa5 h\xc3\xa5r, thorax med en H-formet, svart tegning p\xc3\xa5 ryggen. Forvingen er forholdsvis smal og avrundet, spraglete i brunt, svart og gult, i den ytre delen med et uregelmessig, sn\xc3\xb8hvitt tverrb\xc3\xa5nd.  Bakvingen er brun, lysere i den indre delen.\n_START_SECTION_\nLevevis\n_START_PARAGRAPH_\nArten lever p\xc3\xa5 enger, beitemarker og andre \xc3\xa5pne omr\xc3\xa5der. Larvene til denne sjeldne arten lever trolig p\xc3\xa5 svartknoppurt (Centaurea nigra)._NEWLINE_De voksne sommerfuglene flyr om ettermiddagen og kvelden i juni-juli.\n_START_SECTION_\nUtbredelse\n_START_PARAGRAPH_\nDen er utbredt i Europa, unntatt de \xc3\xb8stligste og nordligste delene._NEWLINE_I Norge er den bare kjent fra Akershus og Oppland. Den blir vurdert som Sterkt truet (EN) i den norske r\xc3\xb8dlisten fra 2015.'